TULTA JERUSALEMISTA
Shalom, rakkaat ystävät! On ilo opettaa teille Jumalan Sanaa.
Puhun tänään pääsiäisestä, pesachista.
2. Moos. 12:1: -
"Ja Herra puhui Moosekselle ja Aaronille Egyptin maassa sanoen..."
Mielenkiintoista, että Jumala ei puhunut vain Moosekselle, -
vaan myös Aaronille.
Meidän on tärkeä ymmärtää, miksi.
Aaronkin teki antaumuksella kaiken, -
mitä piti tehdä.
Hän omistautui sille, mitä Mooses sai tehtäväksi Jumalalta.
Mooses oli se, joka seisoi palavan pensaan edessä -
ja sai sanan Jumalalta.
Kun hän kertoi sen Egyptissä Aaronille, Mirjamille ja muille, -
Aaron otti sen rakkaudella vastaan.
Aaron oli Moosesta muutaman vuoden vanhempi.
Silti hän otti Mooseksen johtajakseen, ja mikä tärkeintä: -
omistautui Mooseksen näylle.
Mooses oli se, joka kuuli Jumalaa ja näki palavan pensaan.
Aaron ei ollut siellä.
Mutta hänen uskonsa ja omistautumisensa tähden -
Jumala otti hänetkin mukaan tunnustekoihin ja ihmeisiin.
Se oli tavallaan ensimmäinen käsky, -
jo siellä Egyptissä.
Jumala sitoi Aaronin ja Mooseksen yhteen.
Se oli suuri kunnia, mutta siinä piilee jotain syvempääkin.
Jos syvennymme siihen Uuden testamentin kautta, -
Mooses oli kuin messias Israelin kansalle tuolloin, -
pelastaja, sillä hän pelasti kansansa Israelin Egyptistä.
Hän oli kuin kuningas ja profeetta.
Jumala sanoi jopa, että hän oli "jumala faaraolle", -
ja Aaron toimi hänen suunaan ja profeettanaan.
Mooses oli suuri, ja Aaron oli hänen ylipappinsa.
Nämä kaksi tehtävää ilmenevät Jeshuassa.
Hän on Pelastaja, Messias, Lunastaja ja Jumala.
Hän on myös Ylipappi Melkisedekin järjestyksen mukaan.
Jeshuassa näkyy sekä Mooseksen että Aaronin tehtävät.
"Ja Herra puhui Moosekselle ja Aaronille Egyptin maassa sanoen..."
Egyptin nimessä Mitsrajim on sana tsar, "ahdinko".
Jumala lähetti Mooseksen ja Aaronin -
ja antoi heidän molempien tehdä ihmeitä egyptiläisten keskuudessa -
faaraon edessä.
Mitsrajim, tsar lahem, "heillä on ahdinko".
Hengellisesti Egypti tarkoittaa tätä maailmaa, -
saatanan maailmanjärjestystä, pahuuden ja noituuden rakennelmaa.
Sen edessä Mooses ja Aaron tekevät tunnustekoja ja ihmeitä.
Mooses ei voinut uhrata, vaan tarvitsi siihen Aaronin.
Siinä näemme jo häivähdyksen Jumalan Karitsasta.
"Tämä kuukausi olkoon teillä kuukausista ensimmäinen; -
siitä alottakaa vuoden kuukaudet."
Israelissa vietetään syksyllä "uutta vuotta", rosh hashanaa, -
mutta se on itse asiassa pasuunajuhla, jom hatru'a.
Miksi sitä alettiin pitää uutena vuotena?
Sanotaan, että silloin Jumala loi ensimmäisen ihmisen.
Nyt on siis vuosi 5779 Aadamin luomisesta.
Mutta se ei ole nimeltään uusi vuosi, vaan pasuunajuhla.
Todellinen uusi vuosi on pesachin kuukausi, alkujen alku.
Silloin Jumala pelasti kansansa käskien sitä uhraamaan karitsan.
Puhun siitä pian lisää.
Uudessa testamentissakin, kun Jeshua ilmestyi Joh. 1:ssä, -
Johannes Kastaja sanoi: -
"Katso, Jumalan Karitsa, joka ottaa pois maailman synnin!"
Jeshua kuoli ristillä juuri pesachina.
Se oli alkujen alku. Jeshua on A ja O.
"Puhukaa koko Israelin kansalle ja sanokaa: -
Tämän kuun kymmenentenä päivänä -
ottakoon kukin perheenisäntä itsellensä karitsan, -
yhden karitsan joka perhekuntaa kohti.
Mutta jos perhe on liian pieni koko karitsaa syömään, -
niin ottakoon lähimmän naapurinsa kanssa yhteisen karitsan, -
henkilöluvun mukaan.
Karitsaa kohti laskekaa niin monta, että voivat sen syödä.
Ja karitsanne olkoon virheetön, vuoden vanha urospuoli; -
lampaista tai vuohista se ottakaa.
Ja pitäkää se tallella neljänteentoista päivään tätä kuuta; -
silloin Israelin koko seurakunta teurastakoon sen iltahämärässä."
Se tarkoittaa mincha-uhria iltapäivällä.
Mincha on erityinen ruokauhri.
Iltahämärässä.
"Ja he ottakoot sen verta -
ja sivelkööt sillä molemmat pihtipielet ja ovenpäällisen niissä taloissa, -
joissa he sitä syövät."
Ovenpielissä ei ollut vielä mezuzoita, -
koska Mooses ei ollut vielä saanut Tooraa.
"Ja he syökööt lihan samana yönä; tulessa paistettuna, -
happamattoman leivän ja katkerain yrttien kanssa he sen syökööt.
Älkää syökö siitä mitään raakana tai vedessä keitettynä, -
vaan tulessa paistettuna päineen, jalkoineen ja sisälmyksineen.
Älkääkä jättäkö siitä mitään huomenaamuksi; -
mutta jos jotakin siitä jäisi huomenaamuksi, -
niin polttakaa se tulessa."
Tästä muodostuu mielenkiintoinen kuva.
Tämä on siis kuukalenteri.
Juutalaisten uusi kuukausi alkaa uudestakuusta, -
ja silloin juhlitaan rosh chodeshia.
Jumala sanoi, että jos perhe on niin pieni, -
ettei se pysty syömään koko karitsaa, -
niin se pitää jakaa naapureiden kanssa.
Näin Jumala alkoi rakentaa Israelin seurakuntaa, -
Israelin kansaa, jossa kaikki ovat sidoksissa toisiinsa.
Se kertoo myös tulevasta Messiaan seurakunnasta.
Kiinnostavaa on myös se, -
ettei karitsaa saa syödä vedessä keitettynä.
Tarvitaan tulta, ilmestystä.
Pelkkä uskominen ei riitä.
Pitää syödä tulessa paistettua.
Tuli on Pyhän Hengen symboli.
Kun profeetta Elia rukoili, Pyhä Henki laskeutui tulena taivaasta.
Kaksi kertaa tuli kulutti sotilaatkin, -
mutta kolmannella kerralla sotilaiden päämies oli viisaampi.
Hän kumartui maahan ja vetosi Eliaan, jolloin tämä lähti hänen mukaansa.
Kun Elia rukoili uhrin luona, tuli laskeutui alttarille.
Kansa huusi: "Herra on Jumala, Herra on Jumala!"
Uudessa testamentissa Jeshua käski opetuslapsiaan -
pysymään Jerusalemissa, kunnes Pyhä Henki tulisi.
Shavuotina heidän päälleen laskeutui tulisia kieliä.
Mikä on siis tämän käskyn perimmäinen tarkoitus?
Jumalan Karitsa pitää syödä kokonaan, -
koko ilmestyksen kera.
Ensin Johannes Kastaja sanoi Jeshuaa Jumalan Karitsaksi, -
ja sitten Pietari sanoi: "Sinä olet Kristus, elävän Jumalan Poika."
Jeshua vastasi: "Autuas olet sinä, Simon, Joonaan poika, -
sillä ei liha eikä veri ole sitä sinulle ilmoittanut, -
vaan minun Isäni, joka on taivaissa."
Jeshua ei julkisesti julistanut olevansa Jumala, vaan vihjaili siitä.
Johannes kirjoitti, että Hän on Jumalan Sana, joka tuli lihaksi, -
mutta joka oli ennen sitä Jumalan tykönä.
Tuomas sanoi Jeshualle: "Minun Herrani ja minun Jumalani!"
Jeshua vastasi: "Sentähden, että minut näit, sinä uskot."
Messiaan ilmoitus ei lopu koskaan.
Siksi Paavali rukoili, että se alkoi Jumalan Karitsasta, -
mutta se kasvaa edelleen.
Tässä Jumala sanoo Mooseksen ja Aaronin kautta, -
mitä meidän on pantava ovenpieliimme: verta.
Veri on merkki siitä, että kuulumme Jumalan valtakuntaan.
Se kertoo aina syntien anteeksiantamuksesta.
Jumala käski heitä sivelemään verta ovenpieliin, -
koska ilman verta ei ole syntien anteeksiantamusta.
Sekä egyptiläiset että heprealaiset olivat syntisiä.
Jumalan enkeli tuli tuomitsemaan heidät.
Myöhemmin näet kerrotaan, että Jumala tuomitsi Egyptin jumalat.
Kun enkeli tuli tuomitsemaan Egyptiä, -
ilman verta ei ollut anteeksiantamusta.
Ilman syntien anteeksiantamusta ihmiset ovat syntisiä.
Tuomiolle joutuivat juutalaisetkin.
Siitä alkoi mielenkiintoinen tapahtumasarja.
He lähtivät matkaan -
ja saapuivat Siinain vuorelle tullakseen Jumalan kansaksi.
He saivat Jumalan Sanan, Tooran, Siinain vuorella.
Jumala käski syödä Karitsan kokonaan.
Jeshuan veri puhuu parempaa kuin Aabelin veri, -
kuten Heprealaiskirje sanoo.
Mitä meille tapahtuu, -
kun Jeshuan veri on vuodatettu puolestamme -
lunastukseksi synneistämme?
Astumme Messiaan, itse Jumalan, suojelukseen.
Hän ei kuitenkaan tahdo meidän jäävän siihen.
Meidän on jatkettava syvemmälle Sanaan.
Ottakaa vastaan Jumalan Karitsa, -
Juudan Leijona, joka tulee tuomitsemaan maailman.
Syökää kaikki tulessa paistettuna, -
Pyhällä Hengellä.
Jotkut tarjoilevat meille Jumalan Sanaa vedessä keitettynä.
Siitä puuttuu ilmoitus.
Se ei rakenna eikä todista, eikä anna meille Jumalan voimaa.
Jumalan Sanan kuulemisen pitäisi tuoda todistusta, rauhaa, -
nuhtelua, voimaa, siunausta -
ja tahtoa jättää vanha elämä.
Syökää koko Karitsa, päineen ja jalkoineen!
Mutta vain tulella paistettuna, Pyhällä Hengen ilmoituksella!
Ei riitä, että tuntee teologiaa ja väittelee siitä ihmisten kanssa.
Tavoitteemme ei ole vain Sanan kuuleminen ja ottaminen vastaan, -
vaan sen pääseminen ihmissydämiin.
Emme opeta vain teologiaa. Haluamme päästä syvemmälle.
Haluamme Sanaa, Jumalan Karitsaa Pyhällä Hengen kanssa.
Siksi Paavali sanoi, ettemme tunne Messiasta lihassa, -
vaikka opetuslapset aikoinaan tunsivat hänet niin.
Nyt tunnemme Hänet Hengessä, -
sillä Hän nousi taivaaseen ja istuu Isän oikealla puolella.
Olemme uusi luomus.
Meidän on ymmärrettävä pesachin merkitys -
syntien anteeksiantamuksessa.
Siitä alkaa uusi tiemme elävän Jumalan kanssa, -
Abrahamin, Iisakin ja Jaakobin Jumalan kanssa, -
taivaan ja maan Luojan kanssa.
Hän ilmoittaa meille tulessa, Pyhässä Hengessä, -
ei vain Karitsan ulkonaisia osia, -
pään, jalat ja niin edelleen, -
vaan myös sen, mitä Hänen sisällään on.
Se on mielestäni tärkeää.
"Ja syökää se näin: -
kupeet vyötettyinä, kengät jalassanne ja sauva kädessänne; -
ja syökää se kiiruusti.
Tämä on pääsiäinen Herran kunniaksi."
Syvennytäänpä tähän.
Ylistys Jumalalle! Pääsiäinen Herran kunniaksi.
Hän käski heidän valmistautua -
kiireiseen lähtöön.
Heidän piti jättää kaikki, sillä se oli Herran pääsiäinen.
Uhrista käytetään nimeä pesach, -
koska se tarkoittaa ohi menemistä.
On kuitenkin tärkeä ymmärtää, -
miksi meidän on kiirehdittävä ottaessamme Karitsan vastaan?
Mitä se oikein tarkoittaa?
Kupeet vyötettyinä? Valmiina.
Kengät jalassanne ja sauva kädessänne.
Tähän sisältyy paljon syvällisiä ja kauniita totuuksia.
Paavali puhuu tästä Efesolaiskirjeen luvussa 6.
Hän luettelee, mitä kaikkea meidän on puettava päällemme.
Toisaalta meidän on jätettävä kaikki menneet.
Meistä on tullut uusia ihmisiä.
Olimme synnin orjia, mutta kun otamme vastaan Karitsan, -
Hän vie meidät vapauteen.
Kiirehdimme pois synneistä ja pahuudesta, Egyptistä.
Egypti on tämä maailma, joka valehtelee, sotkee, varastaa, tuhoaa -
ylpeilee ja tekee huorin.
Jättäkää se kaikki kiiruusti!
Lähtekää Egyptistä!
Täytyy muistaa, että saimme Jumalan Karitsan armosta.
Emme tehneet sen eteen mitään.
Jumala vei meidät vapauteen. Hän lahjoitti meille Karitsansa.
Jeshua sanoi tekevänsä sen rakkaudesta Isää kohtaan.
Emme ole tehneet mitään pelastuksemme eteen.
Jeshua tuli luoksemme armosta.
Se armo tuli kuitenkin siksi, -
että lähtisimme kiiruusti Egyptistä, synnistä.
Kun olemme ottaneet Jeshuan vastaan, -
meidän on ehkä lähdettävä tietystä piiristä, -
kuten Abrahaminkin.
Katsotaan, mitä Herra sanoi Abrahamille 1. Moos. 12:ssa.
"Lähde maastasi, suvustasi ja isäsi kodista -
siihen maahan, jonka minä sinulle osoitan.
Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi.
Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä."
Hän sanoi: "Lähde kiiruusti!"
Mitä meille tapahtuu, kun otamme vastaan Jumalan Sanan, -
jonka tunnemme nyt Jeshuana, koska Sana tuli lihaksi?
Hylkäämme kiiruusti vanhan elämän, -
koska tahdomme tuntea Jumalan.
Olemme syöneet -
Jumalan Karitsan kokonaan.
Julistamme, ettemme kuulu enää Egyptiin, -
tähän maailmaan.
Elämme täällä, mutta emme kuulu tänne.
Olemme Jumalan kuningaskunnan kansalaisia.
Olemme tietysti maallisia siinä mielessä, että elämme ruumiissa.
Meillä on henki, sielu ja ruumis, -
mutta Kuninkaamme on kuningasten Kuningas ja herrain Herra.
Kuninkaamme on itse Jumala.
Tästä kirjoitetaan myös psalmeissa.
Ps. 45:10: -
"Kuule, tytär, katso ja kallista korvasi, -
unhota kansasi ja isäsi huone, -
ja saakoon kuningas halun sinun kauneuteesi, -
sillä hän on sinun herrasi. Kumarra häntä."
Juutalaiset oppineet sanovat, -
että tässä puhutaan Israelin kansasta.
Kuningas Salomo kuvastaa Jumalaa, -
ja tämä tytär, kuningatar, kuvastaa Israelin kansaa.
Tiedämme sen tarkoittavan Jeshuaa ja meitä, jotka uskomme Häneen.
Siitä pääsemme taas toiseen kiinnostavaan aiheeseen, -
kertomukseen Ruutista.
Hän jätti Mooabin arot ja tuli Israeliin.
Se on yksi pesachiin liittyvä aihe.
Israelin kansan matkaan lähti pesachina muutakin väkeä.
Kaikki eivät olleet israelilaisia.
Myös egyptiläisiä lähti heidän mukanaan.
Se kuvastaa uutta liittoa, johon kuuluu sekä juutalaisia että ei-juutalaisia.
Jumala teki kanssamme liiton ja kutsui meidät pois sieltä.
Ruut oli Mooabista, Israelin vihollismaasta.
Mooab oli Lootin poika.
Muistatteko kertomuksen Lootin tyttäristä?
He tekivät sellaista, mitä ei saisi tehdä minkään lain mukaan.
Lootin tyttäret juottivat isälleen viiniä ja niin edelleen.
Mooab on aina ollut Israelin vihollinen.
Ruut lähti sieltä -
edesmenneen miehensä äidin kanssa -
Juudan Beetlehemiin.
Pesach merkitsee siis syntien ja typeryyksien jättämistä -
ja lähtemistä pois valheen maailmasta, -
ja muidenkin auttamista pois sieltä.
Meidän on jaettava Jumalan Karitsa muiden kanssa.
Meidän kutsuttava ihmisiä syömään pesachin Karitsaa, -
niin kuin Jeshuakin kutsui meidät Israelin perheeseen.
Toivotan teille hyvää pääsiäistä, missä olettekin!
Siunatkoon Jumala teitä, parantakoon teidät -
ja suokoon teille rauhaa ja rakkautta!
Jeshua Herramme nimessä, shalom Jerusalemista!
Suomennos: Hannele Lehtoranta